title: Kommissionens gennemførelsesforordning (EU) nr. 996/2011 af 7. oktober 2011 om ændring af forordning (EF) nr. 657/2008, (EF) nr. 1276/2008 og gennemførelsesforordning (EU) nr. 543/2011 for så vidt angår underretningsforpligtelserne inden for rammerne af den fælles markedsordning for landbrugsprodukter

text:
               8.10.2011

               DA

               Den Europæiske Unions Tidende

               L 264/25

         KOMMISSIONENS GENNEMFØRELSESFORORDNING (EU) Nr. 996/2011
   af 7. oktober 2011
   om ændring af forordning (EF) nr. 657/2008, (EF) nr. 1276/2008 og gennemførelsesforordning (EU) nr. 543/2011 for så vidt angår underretningsforpligtelserne inden for rammerne af den fælles markedsordning for landbrugsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 102, artikel 103h, artikel 170, litra c), og artikel 192, stk. 2, sammenholdt med artikel 4, og
   ud fra følgende betragtninger:

               (1)

               I Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (2) fastsættes fælles regler for, hvordan medlemsstaternes kompetente myndigheder skal formidle oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen har stillet til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Desuden fastsættes der i forordningen fælles principper for informationssystemerne, således at de kan garantere dokumenternes ægthed, integritet og læsbarhed på længere sigt, og der fastsættes bestemmelser om beskyttelse af personoplysninger.

               (2)

               I henhold til forordning (EF) nr. 792/2009 skal forpligtelsen til at anvende informationssystemerne i overensstemmelse med nævnte forordning angives i de forordninger, hvori der fastsættes en specifik underretningspligt.

               (3)

               Kommissionen har udviklet et informationssystem til elektronisk forvaltning af dokumenter og procedurer i sine interne arbejdsgange og i sine forbindelser med de myndigheder, der beskæftiger sig med den fælles landbrugspolitik.

               (4)

               Flere underretningsforpligtelser anses for at kunne opfyldes via dette system i overensstemmelse med forordning (EF) nr. 792/2009, særlig dem, der er omhandlet i Kommissionens forordning (EF) nr. 657/2008 af 10. juli 2008 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af mælk og mejeriprodukter til skoleelever (3), (EF) nr. 1276/2008 af 17. december 2008 om overvågning i form af fysisk kontrol i forbindelse med eksport af landbrugsprodukter, der giver ret til udbetaling af restitutioner eller andre beløb (4), og gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (5).

               (5)

               For at opnå en effektiv forvaltning og tage hensyn til de erfaringer, der er gjort, bør meddelelserne forenkles og fremgå af nævnte forordninger.

               (6)

               Forordning (EF) nr. 657/2008, (EF) nr. 1276/2008 og gennemførelsesforordning (EU) nr. 543/2011 bør ændres i overensstemmelse hermed.

               (7)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Artikel 17 i forordning (EF) nr. 657/2008 affattes således:

      "Artikel 17
      Meddelelser
      1.   Senest den 31. januar efter udgangen af den foregående periode fra den 1. august til den 31. juli sender medlemsstaterne Kommissionen følgende oplysninger opdelt efter ansøgere som defineret i artikel 6 i denne forordning:

                  a)

                  Antal ansøgere

                  b)

                  Antallet af kontrollerede ansøgere

                  c)

                  Det samlede antal undervisningsinstitutioner, som kontrollerede ansøgere har leveret produkter, der er berettiget til EU-støtte, til og antallet af disse undervisningsinstitutioner, der er kontrolleret på stedet

                  d)

                  Antal kontroller af produktsammensætning

                  e)

                  Støttebeløb, der er ansøgt om, udbetalt og kontrolleret på stedet (i EUR)

                  f)

                  Nedsættelse af støtte som følge af administrativ kontrol (i EUR)

                  g)

                  Nedsættelse af støtte som følge af for sent indgivet støtteansøgning, jf. artikel 11, stk. 3 (i EUR)

                  h)

                  Tilbagebetalt støtte som følge af kontrol på stedet, jf. artikel 15, stk. 9 (i EUR)

                  i)

                  Sanktioner anvendt i tilfælde af svig, jf. artikel 15, stk. 10 (i EUR)

                  j)

                  Antal tilbagetrukne eller suspenderede ansøgninger, jf. artikel 10.

            2.   Inden den 31. januar hvert år sender medlemsstaterne mindst følgende oplysninger til Kommissionen om den foregående periode fra 1. august til 31. juli:

                  a)

                  De mængder mælk og mejeriprodukter opdelt efter kategori og underkategori, som der er blevet ydet støtte til

                  b)

                  Den maksimalt støtteberettigede mængde

                  c)

                  EU-udgifterne

                  d)

                  Det anslåede antal elever, der deltager i skolemælksordningen

                  e)

                  Det nationale supplement.

            3.   De meddelelser, der er nævnt i denne forordning, sendes i overensstemmelse med Kommissionens forordning (EF) nr. 792/2009 (6).

   Artikel 2
   Artikel 16, stk. 2, i forordning (EF) nr. 1276/2008 affattes således:

      "De meddelelser, der er nævnt i stk. 1, sendes i overensstemmelse med Kommissionens forordning (EF) nr. 792/2009 (7).

   Artikel 3
   I gennemførelsesforordning (EU) nr. 543/2011 foretages følgende ændringer:

               1)

               Artikel 97, litra b), andet punktum, affattes således:
               "Den årlige rapport skal navnlig indeholde de oplysninger, der er anført bilag XIV, og de skal meddeles i overensstemmelse med Kommissionens forordning (EF) nr. 792/2009 (8).

               2)

               I bilag XIV, del A, nr. 1, udgår litra b).

         Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. oktober 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 228 af 1.9.2009, s. 3.

      (3)  EUT L 183 af 11.7.2008, s. 17.

      (4)  EUT L 339 af 18.12.2008, s. 53.

      (5)  EUT L 157 af 15.6.2011, s. 1.

      (6)  EUT L 228 af 1.9.2009, s. 3.".

      (7)  EUT L 228 af 1.9.2009, s. 3.".

      (8)  EUT L 228 af 1.9.2009, s. 3.".


title: Kommissionens gennemførelsesforordning (EU) nr. 210/2012 af 9. marts 2012 om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 5. til den 6. marts 2012 som led i toldkontingentet for Tunesien og om suspension af udstedelsen af importlicenser for marts 2012

text:
               10.3.2012

               DA

               Den Europæiske Unions Tidende

               L 72/41

         KOMMISSIONENS GENNEMFØRELSESFORORDNING (EU) Nr. 210/2012
   af 9. marts 2012
   om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 5. til den 6. marts 2012 som led i toldkontingentet for Tunesien og om suspension af udstedelsen af importlicenser for marts 2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og
   ud fra følgende betragtninger:

               (1)

               Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

               (2)

               I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

               (3)

               I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for marts måned, jf. forordningens artikel 2, stk. 2.

               (4)

               Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

               (5)

               Da maksimumsmængden for marts måned er nået, kan der ikke udstedes nogen importlicenser for denne måned —

         VEDTAGET DENNE FORORDNING:
   Artikel 1
   De importlicensansøgninger, der blevet indsendt den 5. og den 6. marts 2012 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 57,099350 %.
   Udstedelsen af importlicenser for de mængder, der er ansøgt om fra den 12. marts 2012, suspenderes for marts måned 2012.
   Artikel 2
   Denne forordning træder i kraft den 10. marts 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. marts 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 238 af 1.9.2006, s. 13.

      (3)  EFT L 97 af 30.3.1998, s. 57.

      (4)  EFT L 97 af 30.3.1998, s. 2.

      (5)  EUT L 365 af 21.12.2006, s. 84.